# **Obrazloženje Posebnog dijela financijskog plana**

# Sveučilište Josipa Jurja Strossmayera u Osijeku Fakultet primijenjene matematike i informatike

**Sažetak djelokruga rada proračunskog korisnika**

Fakultet primijenjene matematike i informatike je visoko učilište i javna ustanova koja ima svojstvo pravne osobe s javnim ovlastima te je upisana u registar ustanova te u Upisnik visokih učilišta Ministarstva znanosti i obrazovanja. Fakultet primijenjene matematike i informatike je visoko učilište u sastavu Sveučilišta Josipa Jurja Strossmayera u Osijeku koje obavlja djelatnost visokog obrazovanja, znanstvenu i stručnu djelatnost te ustrojava i izvodi sveučilišne studije kao i znanstveni i stručni rad u jednom ili više znanstvenih polja. Fakultet primijenjene matematike i informatike nastao je promjenom naziva i pravnog statusa sveučilišne podružnice Odjela za matematiku te s poslovanjem pod novim imenom i pravnim statusom započeo je s danom 1. srpnja 2023. godine

**Studijski programi i studenti**

Na prijediplomskoj razini izvode se dva studijska programa: (P1) Sveučilišni prijediplomski studij Matematike te (P2) Sveučilišni prijediplomski studija Matematika i računarstvo. Na diplomskoj razini izvode se dva studijska programa: (D1) Sveučilišni diplomski studij Matematika (s modulima Financijska matematika statistika te Matematika i računarstvo) te (2) Sveučilišni diplomski studij Matematika i informatika; smjer nastavnički.

Tijekom zadnjih pet godina broj studenata Fakulteta primijenjene matematike i informatike (odnosno do 1. srpnja 2023. Odjela za matematiku) kreće se između od 420 do 490.

**Nastavnici, suradnici i ostali zaposlenici**

Fakultet primijenjene matematike i informatike ima ukupno 52 zaposlenika i to 4 redovita profesora u trajnom izboru (od čega je 1 s 50 % radnog vremena na Fakultetu primijenjene matematike i informatike), 3 redovita profesora, 11 izvanrednih profesora, 6 docenata, 8 viših te 4 asistenta. Dodatno u znanstvenoistraživačkim aktivnostima i dijelovima nastave također aktivno sudjeluje i 1 professor emeritus. Nastavna opterećenost nastavnika i suradnika dulji se niz godina nalazi na gornjoj granici te je u tom smislu potrebno sustavno osiguravati sredstva za nova razvojna radna mjesta asistenata.

**Znanstvena djelatnost**

Znanstvenoistraživački rad na Fakultetu primijenjene matematike i informatike (odnosno do 1. srpnja 2023. Odjela za matematiku) tijekom zadnjih pet godina sastoji se od rada na sljedećim temama:

* **Tema 1.** Primijenjena numerička linearna algebra. Analiza i primjena strukturiranih svojstvenih problema. Teorija upravljanja, efikasna optimizacija prigušenja titrajnih sustava primjenom kriterija koji su bazirani na energiji sustava. Optimalni dizajn, homogenizacija, Fridriechsovi sustavi i opća teorija parcijalnih diferencijalnih jednadžbi.
* **Tema 2.** Teorijski aspekti i primjene globalne optimizacije. Klaster analiza temeljena na metodama globalne optimizacije.
* **Tema 3.** Procjena parametara u statističkim modelima, statistička analiza stohastičkih procesa, analiza asimptotskih svojstava procjenitelja, istraživanje stohastičkih procesa s različitim strukturama zavisnosti, primjena statistike. Specijalne funkcije.
* **Tema 4.** Reprezentacije reduktivnih *p-*adskih grupa, Langlandsov program. Diofantske jednadžbe i eliptičke krivulje. Analiza generaliziranih nejednakosti.
* **Tema 5.** Algoritmi na grafovima, teorija grafova i kompleksne mreže. Kombinatorna optimizacija, strojno učenje te matematički modeli i algoritamske tehnike u bioinformatici i računalnoj lingvistici.
* **Tema 6.** Medijalne kvazigrupe i njihove primjene, prvenstveno u geometriji, te druge klase neasocijativnih algebarskih struktura. Geometrija izotropne ravnine. Geometrija svjetlosnih krivulja i ploha u 3-dimenzionalnom Minkowskijevom prostoru.
* **Tema 7.** Uloga obrazovnih materijala u nastavi matematike, poučavanje i učenje matematike u školi, uvođenje nastavnika početnika u poučavanje matematike, matematički pojmovi u osnovnoj i srednjoj školi.

Na osnovi podataka iz baze Web of Science Core Collection (WoS CC) od 2017. do 2023. godine provedena je analiza iz koje je vidljivo da je Fakultet u znanstvenoistraživačkom smislu velikim dijelom orijentiran prema primijenjenoj matematici.

**Doktorski studij**

Fakultet primijenjene matematike i informatike sudjeluje u izvedbi Združenog sveučilišnog poslijediplomskog doktorskog studija Matematika Sveučilišta u Osijeku, Splitu, Rijeci i Osijeku.

**Programi cjeloživotnog učenja**

Fakultet primijenjene matematike i informatike izvodi dva programa cjeloživotno učenja: Primijenjena statistika i Matematika u financijskim transakcijama.

**A621003 Redovna djelatnost Sveučilišta u Osijeku**

Zakonske i druge pravne osnove

* Zakon o visokom obrazovanju i znanstvenoj djelatnosti (NN 119/22)
* Temeljni kolektivni ugovor za službenike i namještenike u javnim službama
* Uredba o nazivima radnih mjesta i koeficijentima složenosti poslova u javnim službama
* Kolektivni ugovor za znanost i visoko obrazovanje (NN 9/19)

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| A621003Redovna djelatnost Sveučilišta u Osijeku |  |  | 1.697.822 | 1.703.039 | 1.704.123 |

Ova aktivnost/ projekt sastoji se od sljedećih elemenata/ podaktivnosti:

1. Financiranja rashoda za plaće
2. Financiranja materijalnih prava zaposlenih

*Ova aktivnost provodi se svake godine.*

*U razdoblju 2024. – 2026.*  sredstva za aktivnost A621003 Redovna djelatnost Sveučilišta u Osijeku osigurana su kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta Josipa Jurja Strossmayera u Osijeku.

**A622122 Programsko financiranje javnih visokih učilišta**

Zakonske i druge pravne osnove

* Zakon o visokom obrazovanju i znanstvenoj djelatnosti (NN broj 119/22)
* Uredba o programskom financiranju javnih visokih učilišta i javnih znanstvenih instituta u Republici Hrvatskoj
* Kolektivni ugovor za znanost i visoko obrazovanje (NN 9/19)
* Strategija Sveučilišta Josipa Jurja Strossmayera u Osijeku 2021. – 2030.
* Strategija razvoja Fakulteta primijenjene matematike i informatike 2023. – 2027.
* Pravilnik o nagrađivanju studenata
* Pravilnik o nagrađivanju zaposlenika

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| A622122Programsko financiranje javnih visokih učilišta  |  |  | 177.314 | 177.314 | 177.314 |

Strateški ciljevi propisani Uredbom o programskom financiranju javnih visokih učilišta i javnih znanstvenih instituta u Republici Hrvatskoj u sklopu budućeg ugovorenog programskog razdoblja su:

1. podizanje znanstvene izvrsnosti;
2. jačanje suradnje s gospodarstvom te razvoj nacionalnog i regionalnog identiteta i kulture;
3. povećanje relevantnosti, kvalitete i učinkovitosti studiranja;
4. jačanje društvene odgovornosti.

Indikatori uspješnosti odnosno ciljane vrijednosti utvrdit će se kroz Programske ugovore. Uzimajući u obzir institucijske specifičnosti Fakulteta primijenjene matematike i informatike u skladu sa Strategijom Fakulteta planirano je ispunjavanje sljedećih strateških ciljeva:

**Strateški cilj 1.** Pružanje otvorenog obrazovanja prema standardima europskog prostora visokog obrazovanja. (**Posebni ciljevi:**  Unaprjeđenje kvalitete te osiguravanje prepoznatljivosti svih studijskih programa; Unaprjeđenje uvjeta studiranja u skladu s europskim normama studiranja; Osiguravanje uvjeta za međunarodnu mobilnost studenta te studija za strane studente.)

**Strateški cilj 2.** Postizanje izvrsnosti u međunarodno priznatim istraživačkim i stručnim aktivnostima. (**Posebni ciljevi:**  Objavljivanje radova u visokorangiranim znanstvenim časopisima; Poticanje nastavnika i suradnika na uključivanje u znanstvene i stručne projekte; Osiguravanje uvjeta za mobilnost nastavnika i suradnika; Osiguravanje uvjeta za interdisciplinarnu suradnju.)

**Strateški cilj 3.** Osiguranje dvosmjerne komunikacije s okruženjem te poslodavcima koji Fakultet primijenjene matematike i informatike vide kao partnera i izražavaju zadovoljstvo kompetencijama diplomanata (**Posebni ciljevi:** Osiguravanje prijenosa znanja između Fakulteta i vanjskih dionika; Jačanje suradnje s tvrtkama iz realnog sektora te obrazovnim institucijama u kojima studenti obavljaju studentsku praksu; Intenziviranje suradnje s civilnim udrugama koje promiču obrazovanje i pomoć učenicima u učenju.)

**Strateški cilj 4.** Uspostava mehanizama za prijenos rezultata istraživanja i tehnoloških inovacija s ciljem poticanja gospodarskog i društvenog napretka istočnog dijela Republike Hrvatske te povećanja udjela prihoda od rada na tržištu. (**Posebni ciljevi:** Razvoj tehnoloških transfera i suradnja s lokalnim industrijama radi implementacije inovacija u proizvodne procese; Stvaranje inkubatorskog okruženja za startupe i poduzetnike istraživače koji se temelje na istraživačkim rezultatima Fakulteta; Jačanje veza između Fakulteta i lokalnih/regionalnih vladinih agencija i organizacija koje promiču gospodarski razvoj.)

**Izračun financijskog plana:**

Sredstva programskog financiranja planiraju od 177.314,00 eura za svaku godinu tijekom 2024., 2025. i 2026. Navedene iznos Fakultet primijenjene matematike i informatike je dobio kroz izračun limita za cijelo Sveučilište Josipa Jurja Strossmayera u Osijeku. Pritom je 65% sredstava namijenjeno za nastavne aktivnosti (od čeka se 80% odnosi na materijalne troškove poslovanja i sredstva za tekuće i investicijsko održavanje nastavne djelatnosti, a ostalih 20% na ispunjenje aktivnosti koji pridonose ostvarenju strateških ciljeva Fakulteta), dok je 35% tih sredstava namijenjeno za znanstvene aktivnosti (od čeka se 80% odnosi na materijalne troškove poslovanja i sredstva za tekuće i investicijsko održavanje znanstvene djelatnosti, a ostalih 20% na ispunjenje aktivnosti koji pridonose ostvarenju strateških ciljeva Fakulteta). Ovakva raspodjela planirana je tijekom 2024., 2025. i 2026.

Izvadak popisa aktivnosti iz Strategije Fakulteta koji pridonose ostvarenju strateških ciljeva Fakulteta, a u potpunosti se ili djelomično financiraju kroz Programsko financiranje: *sustavno obnavljanje starih i kreiranje novih nastavnih materijala uz osiguravanje njihove besplatne dostupnosti studentima; održavanje i unapređenje sustava podrške studentima u savladavanju gradiva, kroz organizaciju pretkolegija i demonstratura; kontinuirano promoviranje Fakulteta radi privlačenja najboljih srednjoškolaca, kroz organizaciju programa mathosStudent4OneDay, timskog natjecanja mathosCUP te promociju studijskih programa po srednjim školama, organizacije Zimske matematičke škole za učenike osnovnih i srednjih škola; podržavanje stručnih, kulturnih i sportskih aktivnosti studenata; organizacija događaja kojima se potiče međunarodna razmjena studenata i nastavnika; sudjelovanje nastavnika i suradnika na međunarodnim znanstvenim skupovima; nagrađivanje nastavnika i suradnika za relevantne znanstvene radove; nagrađivanje nastavnika i suradnika za sudjelovanje u znanstvenim i stručnim projektima; izdavanje međunarodnog znanstvenog časopisa Mathematical Communications; suizdavanje međunarodnog znanstvenog časopisa CRORR; organizacija i suorganizacija domaćih i međunarodnih znanstvenih skupova; osiguravanje uvjeta za gostovanje stranih istraživača na Fakultetu kao i gostovanje istraživača Fakulteta na drugim institucijama s naglaskom na međunarodnu suradnju; održavanje Seminara za optimizaciju i primjene; Održavanje Matematičkog kolokvija; održavanje Statističkog seminara; redovita nadogradnja znanstvene i računalne opreme; plaćanje licencnog softvera; organizacieja Stručnog kolokvija-specifičnog oblika cjeloživotnog obrazovanja nastavnika matematike zaposlenih u osnovnim i srednjim školama; izdavanje stručnog časopisa Osječki matematički list; organizacija stručnih skupova za nastavnike matematike i srodnih predmeta; nagrađivanje ostalih zaposlenika za iznimni doprinos.*

**Indikatori uspješnosti institucijskih strateških ciljeva**

|  |
| --- |
| **Strateški cilj 1.** Pružanje otvorenog nastavnog procesa prema standardima europskog prostora visokog obrazovanja.  |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Broj javno dostupnih udžbenika kojima su autori nastavnici te suradnici Fakulteta.  | Osiguravanje otvorenog pristupa nastavnim materijalima čime se osigurava da svi studenti, ali i zainteresirana javnost pod jednakim uvjetima imaju uvid u izdavačku djelatnost te se time osigurava vidljivost i prepoznatljivost. | *Broj* |  *14* | *Mrežna stranica:* [*https://www.mathos.unios.hr/index.php/fakultet/nasa-izdanja*](https://www.mathos.unios.hr/index.php/fakultet/nasa-izdanja) | *15* | *16* | *17* |
| Broj učenika koji su sudjelovali u programima: mathosStudent4OneDay/Mathos CUP/Zimska matematička škola ili su bili uključeni u predstavljanje studijskih programa. | Osiguravanje vidljivosti studijskih programa Fakulteta u učeničkoj populaciji. | Broj |  200 | Izvješće o realizaciji Strategije | 220 | 240 | 260 |
| Postotak upisanih studenata u drugu godinu prijediplomskih studija.  | Osiguravanje uspješnosti studiranja. | Postotak | 65% | Izvješće o realizaciji Strategije | 68% | 69% | 70% |
| Broj domaćih i stranih studenata koji su sudjelovali u programima mobilnosti te studenta stranih državljana koji studiraju na studijskim programima Fakulteta. | Osiguravanje mobilnosti dolaznih studenata te studija za studente strane državljane | Broj | 5 | Izvješće o realizaciji Strategije | 7 | 9 | 11 |
| **Strateški cilj 2.** Postizanje izvrsnosti u međunarodno priznatim istraživačkim i stručnim aktivnostima. |
| Omjer broja znanstvenih radova u WOS-u i broja nastavnika.  | Osiguravanje objavljivanja radova u znanstvenim časopisima | *Omjer* | *0.90* | http://webofscience.com Izvješće o realizaciji Strategije | *0.92* | *0.94* | *0.96* |
| Omjer broja znanstvenih radova u časopisima s natprosječnim faktorom odjeka prema WOS-u i broja nastavnika.  | Osiguravanje objavljivanja radova u visokorangiranim znanstvenim časopisima. | *Omjer* | *0.60* | http://webofscience.com Izvješće o realizaciji Strategije | *0.62* | *0.64* | *0.66* |
| Broj nastavnika i suradnika uključenih u znanstvene i stručne projekte.  | Osiguravanje uključivanja nastavnika i suradnika u projekte | *Broj* | *20* | Izvješće o realizaciji Strategije | *21* | *22* | *23* |
| Broj nastavnika i suradnika koji su koristili mobilnost dulje od 3 mjeseca.  | Osiguravanje uvjeta za mobilnost nastavnika i suradnika. | *Broj* | *2* | Izvješće o realizaciji Strategije | *2* | *3* | *3* |
| **Strateški cilj 3.** Osiguranje dvosmjerne komunikacije s okruženjem te poslodavcima koji Fakultet primijenjene matematike i informatike vide kao partnera i izražavaju zadovoljstvo kompetencijama diplomanata. |
| Broj studenata koji su obavili stručnu praksu u tvrtkama ili javnim institucijama. | Osiguravanje uvjeta za obavljanje stručne prakse. | *Broj* | *30* | Izvješće o realizaciji Strategije | *35* | *40* | *40* |
| Broj diplomskih/završnih radova/završnih projekata koji su izrađeni u suradnji sa stručnjacima iz gospodarstva ili javnih institucija | Osiguravanje uvjeta za povezivanje studenata s tvrtkama  | *Broj* | *4* | Izvješće o realizaciji Strategije | *5* | *5* | *5* |
| **Strateški cilj 4.** Uspostava mehanizama za prijenos rezultata istraživanja i tehnoloških inovacija s ciljem poticanja gospodarskog i društvenog napretka istočnog dijela Republike Hrvatske te povećanja udjela prihoda od rada na tržištu. |
| Broj projekata kojim su osigurana sredstva iz gospodarstva | Povećanje prihoda kroz rad na tržištu | *Broj* | *2* | Izvješće o realizaciji Strategije | *2* | *3* | *3* |
| Broj razvijenih tehnoloških rješenja/proizvoda  | Osiguravanje implementacije inovacija temeljenih na znanstvenim istraživanjima  | *Broj* | *0* | Izvješće o realizaciji Strategije | *2* | *2* | *2* |

**A621038 Programi vježbaonica visokih učilišta**

Zakonske i druge pravne osnove

* Zakon o visokom obrazovanju i znanstvenoj djelatnosti
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| A621038Programi vježbaonica visokih učilišta |  |  | 2.512 | 2.512 | 2.512 |

Ova aktivnost provodi se svake godine.

**Izračun financijskog plana:**

Navedene iznos Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Isplaćena sredstva za vježbaonice | Sredstva za rad vježbaonica isplaćuju se po izvješćima o radu mentora  | Broj izvješća mentora | 11 | Ministarstvo i Sveučilište  | 11 | 11 | 11 |

**A679090 Redovna djelatnost Sveučilišta u Osijeku (iz evidencijskih prihoda)**

Zakonske i druge pravne osnove

* Zakon o visokom obrazovanju i znanstvenoj djelatnosti (NN 119/22)
* Uredba o programskom financiranju javnih visokih učilišta i javnih znanstvenih instituta u Republici Hrvatskoj
* Kolektivni ugovor za znanost i visoko obrazovanje (NN 9/19)
* Strategija Sveučilišta Josipa Jurja Strossmayera u Osijeku 2021. – 2030.
* Strategija razvoja Fakulteta primijenjene matematike i informatike 2023. – 2027.
* Zakon o prračunu (NN 144/21)
* Pravilnik o proračunskom računovodstvu i Računskom planu (NN 124/14, 115/15, 87/16, 3/18, 126/19 i **108/20**),
* Uputa za izradu prijedloga financijskog plana razdjela 080-Ministarstvo znanosti i obrazovanja za razdbolje 2024-2026
* Pravilnik o nagrađivanju studenata
* Pravilnik o nagrađivanju zaposlenika

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| A679090Redovna djelatnost Sveučilišta u Osijeku (iz evidencijskih prihoda) |  |  | 118.521 | 113.828 | 115.047 |

Ova aktivnost provodi se svake godine.

U razdoblju 2024. – 2026. očekuje se ostvarenje ciljeva Strategija Sveučilišta Josipa Jurja Strossmayera u Osijeku 2021. – 2030 te Strategiji razvoja Fakulteta primijenjene matematike i informatike 2023. – 2027, kroz provedbu aktivnosti koje ispunjavaju te strateške ciljeve. Popis tih aktivnosti kao i odgovarajući indikatori navedeni su u okviru odjeljka **A622122 Programsko financiranje javnih visokih učilišta.**

**Izračun financijskog plana:**

Plan rashoda redovne djelatnosti Fakulteta primijenjene matematike i informatike iz evidencijskih prihoda (izvori 31, 43, 52,61,71 ) izračunat je prema očekivanim projekcijama rashoda za zaposlene, materijalne rashode, rashode usluga, financijske rashode i rashoda nefinancijske imovine.

Pod redovnom aktivnosti iz izvora 52 planiran je projekt uspostave „Regionalnog znanstvenog centra Panonske Hrvatske“ kroz Ugovor o financiranju projekata iz Programa „Lokalni razvoj i smanjenje siromaštva“. Planirani iznos rashoda za 2024. godinu iznosi 13.600 eura.

Ovaj projekt sastoji se od sljedećih elemenata:

1. Uspostava i rad Regionalnog znanstvenog centra za osnovnoškolski odgoj i obrazovanje u STEM području
2. Obnova/adaptacija/rekonstrukcija te opremanje prostora RZC
3. Razvoj modela učenja, praktičnog rada u nastavi i drugih OOA u STEM-u, IKT-u, poduzetništvu i aktivnom građanstvu
4. Aktivnosti razvoja sposobnosti učitelja i drugih OOR u STEM podučavanju
5. Aktivnosti stručnog usavršavanja namijenjenih učiteljima i drugim OOR OŠ u IKT-u, poduzetništvu i aktivnom građanstvu
6. Aktivnosti razvoja/jačanja STEM vještina učenika osnovnih škola
7. Razvoj i provedba OO programa i izvannastavnih aktivnosti za učenike OŠ u IKT-u, poduzetništvu i aktivnom građanstvu

Provedba ove aktivnosti projekta započela je 2022. godine te je Fakultet primijenjene matematike i informatike u njemu sudjelovao kao Odjel za matematiku, odnosno kao podružnica Sveučilišta Josipa Jurja Strossmayera koji je partner na projektu.

Projekt završava 2024. te je Fakultet primijenjene matematike i informatike uključen u sljedeće dvije pod-aktivnosti:

**Pod-aktivnost 1:** Uspostava IRI radne skupine; Priprema, razvoj i provedba mehanizama osiguravanja kvalitete razvoja i rada Centra

**Pod-aktivnost 3:** Izmjena i/ili dopuna odobrenih studijskih programa veleučilišta i visokih škola u području podučavanja učitelja (izrada silabusa izbornog kolegija predloženog naziva "Metode rada s darovitim učenicima") i drugih odgojno-obrazovnih radnika području STEM-a i ostalim prihvatljivim tematskim područjima, Izrada digitalne web knjižnice.

**Indikatori uspješnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Uspostava IRI radne skupine; Priprema, razvoj i provedba mehanizama osiguravanja kvalitete razvoja i rada Centra   | Sukladno opisu projekta | Potvrda o uspostavi | 0 | MinistarstvoREF  | 3 | - | - |
| Izmjena i/ili dopuna odobrenih studijskih programa veleučilišta i visokih škola u području podučavanja učitelja (izrada silabusa izbornog kolegija predloženog naziva "Metode rada s darovitim učenicima") i drugih odgojno-obrazovnih radnika području STEM-a i ostalim prihvatljivim tematskim područjima, Izrada digitalne web knjižnice. | Sukladno opisu projekta | Potvrda o uspostavi | 0 | MinistarstvoREF  | 3 | - | - |

**A679071 EU projekti Sveučilišta u Osijeku**

Zakonske i druge pravne osnove

* Sporazum o provođenju Erasmus+ projekta broj 2020-1-HR01-KA201-077794: naziv projekta „GAMe based learning in Mathematics“

Strateški cilj projekta je, u vremenima u kojima su STEM vještine potreba, iskoristiti učeničku poveznanost s digitalnim tehnologijama u cilju prezentacije nastavnih sadržaja matematike na zanimljiv i učenicima aktualan način. Glavni cilj projekta je razvoj priručnika za nastavnike i scenarija poučavanja baziranih na učenju kroz igru za određene nastavne teme koje se javljaju u kurikulumima matematike za učenike u dobi 14-18 godina, u svim projektnim zemljama. Nadamo se da ćemo razvojem kvalitetnih metodičkih materijala potaknuti nastavnike na primjenu digitalnih igara u počavanju matematičkih tema, što će učenicima omogućiti lakše savladavanje gradiva i ukazati im na važnost STEM-a. Dugoročno, nadamo se da ćemo na ovaj način navesti učenike da biraju studije u području STEM-a.

EU projekt je započeo sa aktivnostima 2020. godine , te je vrijeme trajanja projekata produžena zbog pandemije bolesti COVID-19 i nemogućnosti provedbe projektnih aktivnosti u prvotnom ugovorenom vremenu trajanja, tako da će se Projekt realizirati u 2023. godini, kada bi trebao biti i završen.

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| A679071 EU projekti Sveučilišta u Osijeku |  |  | 40.610 | - | - |

**Indikatori uspješnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| Isplaćena sredstva prema Ugovoru | Završna isplata partnerima nakon analize završnog izvješća u skladu s primjenjivim sporazumnim odredbama.  | Broj ugovora | 7 | Agencija za odgoj i obrazovanje i Sveučilište J. J. Strossmayera u Osijeku  | 7 | - | - |

**DEKAN**

**Prof. dr. sc. Kristian Sabo**